Metropol TV

Metropol TV var en norsk reklamefinansiert TV-kanal som eksisterte fra 1999 til 2002. Den var i hovedsak var rettet mot befolkningen i Oslo, men kunne sees i store deler av landet via kabel-TV. Målgruppen var urbane folk fra 25 til 45 år, primært i Oslo. Kanalen ble avviklet etter 2,5 år grunnet dårlig økonomi og lave seertall.
Kanalen ble ledet Jan Erik Pedersen, mens Leif Holst Jensen var programdirektør, Andreas Bennin redaktør og Einar Røhnebæk produksjonsleder.Selv om kanalen avsluttet sine sendinger våren i 2002 så var deler av arkivet tilgjengelig på kanalens hjemmeside til 2007.


== Profil ==
Egenproduserte programmer som En L.U.N. aften med Golden og Antonsen, Håvard Lilleheie Show og Frem fra trengselen var blant de mest sette på kanalen. Det viktigste programmet var imidlertid Metropol Live. Dette var en 90 minutter lang direktesendt program sendt fra Cafe Børsen i Oslo som gikk alle hverdager kl 19:30-21. Dette var også det programmet som åpnet kanalen.
Anders Hornslien og Sarah Natasha Melbye var blant dem som ledet Metropol Live. Andre programledere av live-sendingen inkluderer Halvard Haldorsen og Cecilie Lynum.Det ble ikke sendt barneprogram, sport og nyheter.


== Tilgjengelighet og seertall ==
Ca 35 % av alle husstander kunne ta inn kanalen. Folk i Oslo og omegn kunne ta inn kanalen ved hjelp av kabel eller UHF-antenne. Ved siden av Oslo ble kanalen distribuert via kabelanlegg i Trondheim, Bergen, Stavanger, Tromsø, Drammen, Kristiansand, samt andre større tettsteder i landet. Den kunne i tillegg mottas av alle med digital parabolantenne (men ikke analog parabol).Undersøkelser viste at 40 000 av Oslos beboere så på kanalen de første ukene. Dette ble betegnet som en lovende start.


== Programmer ==
EgenproduserteEn L.U.N. aften med Golden og Antonsen (underholdning) (ukentlig)
Håvard Lilleheie Show (underholdning)
Frem fra trengselen (dokumentar) (ukentlig)
BOX (debatt)
Metropol Live (musikk)
Respatex (design)
Vill på IbizaInnkjøpte (utvalg)Michael Moores USA
Homicide: Drapsavsnittet
Cheers
Prime Suspect
MADtv
Grillkongen
Nellas kjøkken
The Late Show with David Letterman
The Tom Green Show
Sheriffen


== Personer tilknyttet kanalen ==
Pål Gladsø (markeds- og informasjonssjef)
Anders Hornslien (programleder i Metropol Live)
Sarah Natasha Melbye (programleder i Metropol Live)
Ine Marie Eriksen
Kristin Skogheim (programleder i Respatex)
Johan Golden (programleder Lun Aften)
Atle Antonsen (programleder Lun Aften)
Ingvill Nyborg (programleder i Respatex)
Berit Boman (programleder i Metropol live)
Tor Milde
Arne Hurlen (egen spalte i Metropol Live)


== Avvikling ==
Metropol TV begjærte seg konkurs den 27. februar 2002 og stanset sine sendinger samme dag. Bakgrunnen var et underskudd på 45 millioner og en finanskrise som følge av terrorangrepet 11.september som gjorde at investorene trakk planlagt emisjon Kanalens svake seertall var i vekst, men var langt unna målet, blant annet så ble premieren på Respatex kun sett av 2 000 personer. Mange var heller ikke i stand til å ta inn kanalen. F.eks. kunne ingen av de som kun hadde luftantenne ta den inn. Heller ikke de med analog parabolantenne. Dette utestengte mange potensielle seere siden de fleste paraboleiere fremdeles hadd analog antenne.


== Se også ==
Liste over norske TV-kanaler


== Referanser ==